*Pielikums Nr.2*

Ogres novada pašvaldības domes

2018.gada 18. janvāra lēmumam

Sēdes protokola izraksts Nr. 1; 1.§

NEDZĪVOJAMO TELPU NOMAS LĪGUMS

Suntažos, 2018.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_

(divi tūkstoši astoņpadsmitā gada ………………………………..)

 Ogres novada pašvaldības Suntažu pagasta pārvalde, reģistrācijas Nr. 90000024370, adrese: “Tautas nams”, Suntažu pagasts, Ogres novads, kura vārdā, pamatojoties uz Ogres novada pašvaldības nolikuma pamata rīkojas pārvaldes vadītājs **Valdis Ancāns**, turpmāk saukts **Iznomātājs**, no vienas puses,

 un **biedrība “Suntalniece’’** , reģistrācijas Nr. 40008132077, kuras vārdā, pamatojoties uz biedrības statūtu pamata, darbojas biedrības vadītāja **Anna Volkova**, turpmāk saukts **Nomnieks**, no otras puses, abi kopā turpmāk tekstā saukti **Puses**, vadoties no Latvijas Republikas likumdošanas normām , noslēdz šādu Līgumu:

1. LĪGUMA PRIEKŠMETS

 1.1. **Iznomātājs** nodod, bet **Nomnieks** pieņem **bezatlīdzības** lietošanā telpas. Kopējā platība sastāda **21.90 m2** (divdesmit viens vesels un deviņas desmitdaļas kvadrātmetra)**,**  turpmāk sauktas **Telpas**, kas izvietotas Ogres novadā, Suntažu pagastā, mājā “Tautas nams ( saskaņā ar līgumam klāt pievienoto telpu plānu telpa Nr. 65; Nr. 66) , turpmāk tekstā saukta **Ēka,** kas atrodas Suntažu pagasta pārvaldes bilancē.

 1.2. Nomā nododamo telpu lietošanas mērķis – pilsoniskas sabiedrības attīstība, kultūras veicināšana, izglītības veicināšana.

 1.3. **Nomnieks** apņemas patstāvīgi iegūt visus nepieciešamos saskaņojumus, atļaujas un citus nepieciešamos dokumentus, lai varētu izmantot **Telpas** šajā Līgumā norādītajam mērķim. Visas grūtības un izdevumus, kas saistīti ar nepieciešamo saskaņošanu un atļauju iegūšanu, kā arī citu dokumentu iegūšanu, **Nomnieks** uzņemas veikt pats patstāvīgi un uz sava rēķina.

 1.4. **Telpas** tiek nodotas **Nomniekam lietošanā** šī līguma noslēgšanas dienā, tādā stāvoklī, kādā tās ir nodošanas dienā.

 1.5. Lai sagatavotu **Telpas** izmantošanai Līgumā paredzētajam mērķim, vajadzības gadījumā **Nomnieks** **Telpās** veic remontu uz sava rēķina.

2. NOMNIEKA TIESĪBAS UN PIENĀKUMI

 2.1. **Nomnieks** apņemas **Telpas** izmantot tikai tiem mērķiem, kādi ir norādīti šā Līguma 1.2. punktā. **Telpu** izmantošanai citiem mērķiem ir nepieciešama **Iznomātāja** rakstveida piekrišana.

 2.2. Nomn**i**ekam **Telpu** izmantošana ir nodota **bezatlīdzības lietošanā** ar nosacījumu, ja biedrībai ‘’Suntalniece’’ **tiek saglabāts sabiedriskā labuma organizācijas statuss**.

 2.3. **Nomnieka** pienākums ir saudzīgi izturēties pret **Ēku**, kurā atrodas **Telpas**, un tai piegulošo teritoriju, izmantot **Telpas** tikai saskaņā ar šā Līguma noteikumiem un darboties, ievērojot **Ēkā** atrodošos trešo personu intereses.

 2.4. **Nomniekam** Telpu kosmētiskais remonts ir jāizdara ne retāk kā reizi trīs gados.

 2.5. Ja **Telpu** rekonstrukcija vai pārbūve tiek veikta bez būvniecības procesa Suntažu pagastā uzraugošo institūciju atļaujas, tad **Nomniekam** **Telpas** ir jāatdod tādā stāvoklī, kādas tās bija līdz rekonstrukcijai vai pārbūvei, un jāapmaksā visi zaudējumi, kas ar to radīti **Iznomātājam** un trešajām personām.

 2.6. Lietojot Te**l**pas, **Nomniekam** ir jāievēro LR likumdošanas akti, valsts iestāžu un pašvaldības noteikumi un lēmumi, kā ugunsdzēsības drošības pārvaldes un citu kompetentu iestāžu prasības.

 2.7. Ievērot **Telpās** un tām pieguļošajā teritorijā klusumu, kārtību un tīrību.

 2.8. Uzturēt **Telpas** un tajās esošās iekārtas un citu **sev piederošo** mantu labā stāvoklī.

 2.9. Izmantojot elektroiekārtas, ievērot drošības tehnikas un ugunsdrošības noteikumus, kā arī **Iznomātāja** norādījumus.

 2.10. Nekavējoties novērst **Telpās** radušos bojājumus, kas radušies **Nomnieka** darbības rezultātā un Nomnieka darbības laikā.

 2.11. Bez **Iznomātāja** rakstveida atļaujas **Nomnieks** nedrīkst **Telpas** nodot apakšnomā vai kā citādi piesaistīt trešās personas **Telpu** izmantošanā (t.sk. kopdarbība ar trešajām personām **Telpās**).

 2.12. Beidzoties šā Līguma darbības termiņam vai arī to laužot, **Nomniekam** **Telpas** ir jānodod **Iznomātājam** ne sliktākā stāvoklī, kā tās tika pieņemtas.

 2.13. Ja uz **Telpu** atbrīvošanas brīdi to stāvoklis ir pasliktinājies, tad **Nomniekam** ir jāizdara **Telpu** remonts pēc plāna, kas saskaņots ar Iznomātāju vai jāapmaksā remonta vērtība, ja Iznomātājs tam piekrīt.

 2.14. Nododot **Telpas** **Iznomātājam**, **Nomniekam** uz sava rēķina ir jāapmaksā visi izdevumi, kas ir saistīti ar **Telpu** atbrīvošanu, kā arī citi izdevumi, kas **Pusēm** šajā sakarā varētu rasties.

 2.15. **Nomniekam** **Telpas** ir jāatbrīvo 20 (divdesmit) dienu laikā pēc šā Līguma darbības termiņa beigām vai arī no tā laušanas brīža.

 2.16. Pārtraucot šo Līgumu, **Telpu** nodošana notiek saskaņā ar **Telpu** nodošanas un pieņemšanas Aktu, kas ir neatņemama šā Līguma sastāvdaļa.

 2.17. Ja 20 (divdesmit) dienu laikā no šā Līguma darbības termiņa izbeigšanās **Nomnieks** nav atbrīvojis **Telpas**, tajās atstātās mantas **Puses** uzskatīs par pamestām, un **Iznomātājam** ir tiesības rīkoties ar tām pēc saviem ieskatiem.

 2.17. Atstājot **Telpas** sakarā ar Līguma termiņa izbeigšanos vai Līguma laušanu, **Nomniekam** ir tiesības paņemt līdzi tikai tās viņam piederošās mantas un tikai tos Telpu uzlabojumus, kurus var atdalīt bez Telpu ārējā izskata un tehniskā stāvokļa bojāšanas.

 2.18. Kompensāciju par neatdalāmiem uzlabojumiem, kuri paliek **Telpās**, **Nomnieks** var prasīt tikai tajā gadījumā, ja šo uzlabojumu vērtība un raksturs ir ticis rakstveidā saskaņots ar **Iznomātāju**, un **Iznomātājs** rakstveidā ir izteicis savu piekrišanu tos kompensēt.

 2.19. **Nomniekam** nav tiesību izmantot **Telpas**, radot draudus cilvēku dzīvībai vai veselībai, un/vai **Telpu** kvalitātei un drošībai. Tāpat **Telpas** ir aizliegts izmantot, radot ugunsgrēka vai nelaimes gadījuma draudus.

 2.20. Visā šā Līguma darbības laikā **Nomnieks** ir atbildīgs par visu to personu rīcību, kuras atrodas Telpās.

 2.21. **Nomniekam** nav tiesību izmantot **Ēkas** fasādi, lai izvietotu izkārtnes un reklāmas bez rakstveida **Iznomātāja** atļaujas.

3. IZNOMĀTĀJA TIESĪBAS UN PIENĀKUMI

 3.1. Nodot **Nomniekam** lietošanā **Telpas** saskaņā ar šā Līguma noteikumiem.

 3.2. Pārtraucot Līgumu, pieņemt no **Nomnieka** **Telpas** saskaņā ar pieņemšanas un nodošanas aktu.

 3.3. Ievērot pienākumus, kuri viņam uzlikti saskaņā ar šo Līgumu.

 3.4. Pārbaudīt **Telpu** stāvokli un šā Līguma noteikumu izpildi.

 3.5. **Iznomātājam** ir tiesības pārtraukt šo Līgumu saskaņā ar šā Līguma noteikumiem un LR likumdošanas aktiem.

 3.6. Pieprasīt atbilstošu **Telpu** izmantošanu saskaņā ar Līguma noteikumiem

 3.7. Veikt nepieciešamās darbības, lai atbrīvotu **Telpas** Līguma darbības termiņa izbeigšanās gadījumā vai arī tā pirmstermiņa laušanas gadījumā un/vai ja **Nomnieks** nepilda šā Līguma saistības.

 3.8. **Iznomātājam** ir tiesības jebkurā laikā, brīdinot par to **Nomnieku**, veikt vispārēju **Telpu** apskati, lai pārbaudītu šā Līguma noteikumu izpildi, kā arī lai veiktu **Telpu** un remonta nepieciešamo tehnisko pārbaudi un citos gadījumos, ja tas ir nepieciešams **Iznomātājam**.

 3.9. Ārkārtēju apstākļu gadījumā **Iznomātājam** ir tiesības iekļūt **Telpās** bez iepriekšēja brīdinājuma.

 3.10. Šā Līguma darbības laikā, kā arī tam beidzoties, **Iznomātājam** ir tiesības pieprasīt no **Nomnieka**, bet **Nomniekam** ir jālikvidē visas tās izmaiņas un papildinājumus **Telpās**, kas ir izdarīti bez **Iznomātāja** rakstveida atļaujas. **Iznomātāja** piekrišanas gadījumā likvidācija var tikt kompensēta ar naudas summu, kuras lielumu nosaka **Iznomātājs**.

5. NORĒĶINU KĀRTĪBA

 5.1. Telpu izmantošana biedrībai ‘’Suntalniece’’ ir nodota bezatlīdzības lietošanā, ar nosacījumu, ja biedrībai “Suntalniece’’ tiek saglabāts sabiedriskā labuma organizācijas statuss.

6. LĪGUMA GROZĪŠANAS, PAPILDINĀŠANAS
UN LAUŠANAS KĀRTĪBA

 6.1. Visus šā Līguma grozījumus un papildinājumus **Puses** izdara rakstveidā, tie ir pievienojami šim Līgumam un ir tā neatņemama sastāvdaļa.

 6.2. **Telpu** īpašnieka maiņa nav pamats Līguma grozīšanai vai laušanai.

 6.3. Šo Līgumu var lauzt, **Pusēm** rakstveidā vienojoties, kā arī citos šajā Līgumā minētajos gadījumos un LR likumdošanas aktos paredzētajos gadījumos.

 6.4. **Iznomātājs** vienpusēji var lauzt šo Līgumu pirms laika, neizmaksājot **Nomniekam** nekādas kompensācijas, izņemot tās, kas norādītās šajā Līgumā, ja :

 6.4.1. **Nomnieks** izmanto **Telpas** mērķiem, kādi nav paredzēti šajā Līgumā vai arī pārkāpj to izmantošanas noteikumus.

 6.4.2. **Nomnieks** **Telpas** izmanto Līguma 1.2.p. neparedzētiem mērķiem, to izmantošana neatbilst tehniskajām un sanitārajām normām.

 6.4.3. **Nomnieks** neveic remontu termiņā un apjomā, kāds ir paredzēts šajā Līgumā.

 6.4.4. **Nomnieks** patvaļīgi, bez saskaņošanas ar **Iznomātāju** vai arī pārkāpjot attiecīgos normatīvos aktus, veic **Telpu** rekonstrukciju vai pārveidošanu.

 6.4.5. **Nomnieks** bez **Iznomātāja** rakstveida atļaujas nodod **Telpas** apakšnomā vai arī izmanto šīs **Telpas** kopdarbībai ar trešajām personām.

 6.4.6. Citos gadījumos, kad netiek ievēroti šā Līguma noteikumi.

 6.5. Līguma laušanas gadījumos no **Iznomātāja** **Puses**, Līgums tiek uzskatīts par lauztu no tā brīža, kad **Nomnieks** ir saņēmis attiecīgu paziņojumu.

 6.6. Gadījumos, kuri nav paredzēti šajā Līgumā, tas var tikt lauzts tikai kārtībā, ko īpaši paredz LR likumdošanas akti.

7. STRĪDU ATRISINĀŠANA UN PUŠU ATBILDĪBA

 7.1. **Puses** risina strīdus, kas radušies sakarā ar šā Līguma izpildi, un ir atbildīgas saskaņā ar LR likumdošanas aktiem.

 7.2. **Puses** saskaņā ar spēkā esošajiem LR likumdošanas aktiem savstarpēji ir materiāli atbildīgas par Līguma saistību pārkāpšanu, kā arī par otrai **Pusei** radītiem zaudējumiem.

 7.3. Ja **Nomnieks** nepilda šā Līguma noteikumus, t.sk. nepareizas apkures, citu komunikāciju, ugunsdrošības sistēmu lietošanas gadījumā, **Nomnieks** ir pilnībā atbildīgs par visiem radītajiem zaudējumiem **Iznomātājam** vai trešajām personām.

 7.4. Ja šis Līgums tiek atzīts par spēkā neesošu **Nomnieka** vainas dēļ, **Nomnieks** ir atbildīgs atbilstoši LR spēkā esošajiem likumdošanas aktiem.

8. LĪGUMA DARBĪBAS LAIKS UN

LĪGUMA STĀŠANĀS LIKUMĪGĀ SPĒKĀ

 8.1. Šis Līgums noslēgts uz 5 (pieciem) gadiem, **ar nosacījumu, ja biedrībai ‘’Suntalniece’’ tiek saglabāts sabiedriskā labuma organizācijas statuss** un ja pašvaldībai nebūs nepieciešams savu funkciju nodrošināšanai.

 8.2. Ja **Nomnieks** ir izpildījis visas uz viņu kā **Telpu** **Nomnieku** uzliktās saistības saskaņā ar šo Līgumu, tad, iestājoties līguma beigu termiņam, puses var vienoties par nomas līguma noslēgšanu uz jaunu termiņu.

 8.3. Telpu lietošanas tiesības **Nomniekam** rodas no Līguma spēkā stāšanās brīža.

9. Noslēguma NOTEIKUMI

 9.1. **Puses** šo Līgumu ir izlasījušas, piekrīt tā noteikumiem un to apliecina ar saviem parakstiem.

 9.2. **Puses** paraksta katru Līguma lapu.

 9.3. Ja kāds no šā Līguma noteikumiem zaudē juridisko spēku, tad tas neietekmē pārējos šā Līguma noteikumus.

 9.4. Šis Līgums ir sastādīts 2 (divos) eksemplāros, katram no tiem ir vienāds juridiskais spēks.

PUŠU REKVIZĪTI un PARAKSTI

**IZNOMĀTĀJS NOMNIEKS**

\_\_\_\_\_\_\_\_\_\_\_\_\_ Valdis Ancāns \_\_\_\_\_\_\_\_\_\_\_\_\_\_\_\_\_\_\_ Anna Volkova